**Podmienky prijímania na predprimárne vzdelávanie do materskej školy.**

**Prijímanie** detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie §28 ods. 9 a 10 školského zákona.

**Kritéria prijímania**

1. **Zákonné podmienky ustanovené v § 59 ods.1 a 2 školského zákona**

* Na predprimárne vzdelávanie bude prednostne prijaté každé dieťa, pre ktoré je plnenie predprimárneho vzdelávania povinné, a ktoré do 31. augusta /vrátane/ dovŕši päť rokov veku. Prijímanie sa viaže na trvalý pobyt dieťaťa – jeho spádová materská škola.

1. Pokračovanie povinného predprimárneho vzdelávania v materskej škole

**Ostatné podmienky prijímania detí na predprimárne vzdelávanie do materskej školy**

(§ 59 ods.2 školského zákona)

V prípade zvýšeného záujmu zákonných zástupcov o prijatie detí do Materskej školy, Ulica 9. mája 1292/11, Kysucké Nové Mesto, po prijatí všetkých detí, pre ktoré bude od školského roku 2021/2022 predprimárne vzdelávanie povinné, budú na základe žiadosti zákonného zástupcu do naplnenia kapacity materskej školy **prednostne prijaté deti**:

1. Dieťa, ktoré nedovŕšilo päť rokov veku k 31. augustu v danom roku a rodič/zákonný zástupca dieťaťa požiada o predčasné zaškolenie na povinné predprimárne vzdelávanie v materskej škole, je povinný k žiadosti predložiť: *písomné súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast a má trvalý pobyt v spádovej ulici.*
2. Súrodenecké vzťahy detí, ktorých súrodenci sú už prijatí v materskej škole, Ulica 9. mája - najmä súrodencov s plnením povinného predprimárneho vzdelávania a potom ostatné súrodenecké vzťahy mladších detí.
3. Deti, ktoré dovŕšia 5 rokov, 4 roky, 3 roky a ktoré doposiaľ nie sú prijaté do inej materskej školy, detí z mesta Kysuckého Nového Mesta a prímestských častí.
4. Ostatné deti v závislostí od voľnej kapacity 5,4,3 ročné
5. Výnimočné prijatie detí od dovŕšenia dvoch rokov veku k 31. augustu v danom školskom roku za predpokladu vytvorenia vhodných materiálnych, personálnych, bezpečnostných a iných podmienok. Deti budú mať osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu, obuje sa ap. ) v závislosti od naplnenosti kapacity materskej školy.

V Kysuckom Novom Meste 1. januára 2022 PhDr. Elena Gavláková

riaditeľka